Буянт-Ухаа олон улсын нисэх буудал

Буянт-Ухаа олон улсын нисэх буудал (2005 оноос 2020 он хүртэл Чингис хаан олон улсын нисэх буудал нэртэй байсан) нь Монгол Улсын нийслэл Улаанбаатар хотоос баруун урд зүгт 14.7 километрийн зайд Хан-Уул дүүргийн нутаг дэвсгэр Буянт-Ухаад байрладаг нисэх онгоцны буудал юм. Баруунаас зүүн рүү бууж, зүүнээс баруун руу нисэх хатуу хучилттай нислэгийн нэг зурвастай. Тус буудал нь 2020 он хүртэл Монголын хамгийн том нисэх онгоцны буудал байсан бөгөөд 2021 оны 7 сараас ихэнх үйл ажиллагаа зогсож, Сэргэлэн сумын нутаг дэвсгэрт шинээр баригдсан Чингис хаан олон улсын нисэх буудал гол нисэх буудал болжээ. Монголын агаарын тээврийн компаниуд болох Хүннү Эйр, МИАТ, Изинис Эйрвэйз, Аэро Монголиа нь "Чингис хаан" олон улсын нисэх онгоцны буудлыг голчлон ашигладаг байсан. Тус буудал нь Их Монгол Улс байгуулагдсаны 800 жилийн ойг тохиолдуулан 2005 оны 12 сарын 21-нд Чингис хааны нэрээр нэрлэгдсэн ба нэрийг нь шинэ буудал руу 2020 онд шилжүүлжээ. Агаарын тээврийн компаниуд болон чиглэлүүд Хүннү Эйр (Баянхонгор-1.3.5, Даланзадгад-2,4,6, Овоот-7, Тавантолгой-Захиалгат, Мөрөн-1,3,5, Завхан-2,4,6, Улаангом-1,3,5, Ховд-1,3,5, Чойбалсан-1,3,5,6, Алтай-2,4,7, Хайлаар-3,6, Манжуур-1,5, Хонконг-1,3,5, Парис-1,5, Шанхай, Бангкок) Аэро Монголиа (Баянхонгор, Эрхүү, Мөрөн, Овоот, Оюутолгой, Тавантолгой, Улаангом, Хөх хот, Чойбалсан) Аэрофлот (Москва-Шереметьево) SCAT Астана Эйр Чайна (Бээжин) Кореан Эйр (Сөүл-Инчон) МИАТ (Берлин-Тегел, Бээжин, Москва-Шереметьево, Осака-Кансай [улирлын чанартай], Сөүл-Инчон, Токио-Нарита, Токио-Ханэда [улирлын чанартай], Хонконг, Оюутолгой) Туркиш Эйрлайнс (Стамбул) Бусад байгууламж "Чингис хаан" олон улсын нисэх буудалд агуулах бий. Статистик Эшлэл Гадаад холбоос Иргэний Нисэхийн Ерөнхий Газар Чингис хаан олон улсын нисэх буудал